CELEX: 62012TN0345
Language: fi
Date: 2012-08-03 00:00:00
Title: Asia T-345/12: Kanne 3.8.2012 — Akzo Nobel ym. v. komissio

29.9.2012   
            
            
               FI
            
            
               Euroopan unionin virallinen lehti
            
            
               C 295/29
            
         Kanne 3.8.2012 — Akzo Nobel ym. v. komissio
   (Asia T-345/12)
   2012/C 295/53
   Oikeudenkäyntikieli: englanti
   
      Asianosaiset
   
   
      Kantajat: Akzo Nobel NV (Amsterdam, Alankomaat), Akzo Nobel Chemicals Holding AB (Nacka, Ruotsi) ja Eka Chemicals AB (Bohus, Ruotsi) (edustajat: asianajajat C. Swaak ja R. Wesseling)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan kokonaan tai osittain 24.5.2012 tehdyn komission päätöksen K(2012) 3533 lopull., jolla hylätään asiaan COMP/F/C.38.620 — Vetyperoksidi ja perboraatti — liittyen tehty luottamuksellista käsittelyä koskeva pyyntö
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen ensisijaiseen kanneperusteeseen ja kahteen vaihtoehtoiseen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komission väitetään loukanneen SEUT 296 artiklaan perustuvaa perusteluvelvollisuutta ja kantajilla Euroopan unionin perusoikeuskirjan 41 artiklan nojalla olevaa oikeutta hyvään hallintoon.
            
         
               2)
            
            
               Toinen kanneperuste, joka perustuu siihen, että vetyperoksidia ja perboraattia koskevan päätöksen sellaisen laajennetun version julkaisemisen, joka ei ole luottamuksellinen, väitetään loukkaavan komissiolla SEUT 339 artiklan, sellaisena kuin se on pantu täytäntöön asetuksella N:o 1/2003, (1) asetuksella N:o 773/2004 (2) ja komission 2002 ja 2006 antamilla yhteistyötiedonannoilla (3), perusteella olevaa velvollisuutta säilyttää luottamuksellisuus.
            
         
               3)
            
            
               Kolmas kanneperuste, joka perustuu siihen, että vetyperoksidia ja perboraattia koskevan päätöksen sellaisen laajennetun version julkaisemisen, joka ei ole luottamuksellinen ja jossa on kantajien leniency-hakemuksesta peräisin olevia tietoja, väitetään loukkaavan oikeusvarmuutta ja kantajien luottamuksensuojaa koskevia periaatteita ja Euroopan unionin perusoikeuskirjan 41 artiklaan perustuvaa oikeutta hyvään hallintoon.
            
         
               4)
            
            
               Neljäs kanneperuste — joka pätee siltä osin kuin komission päätöksellä voidaan katsoa pantavan täytäntöön päätös myöntää oikeus tutustua tiettyihin tietoihin avoimuusasetuksen (4) nojalla — joka perustuu siihen, että komission väitetään loukanneen SEUT 296 artiklaan perustuvaa perusteluvelvollisuuttaan ja Euroopan unionin perusoikeuskirjan 41 artiklassa vahvistettua oikeutta hyvään hallintoon.
            
         
               5)
            
            
               Viides kanneperuste — joka pätee siltä osin kuin komission päätöksellä voidaan katsoa pantavan täytäntöön päätös myöntää oikeus tutustua tiettyihin tietoihin avoimuusasetuksen nojalla — joka perustuu siihen, että vetyperoksidia ja perboraattia koskevan päätöksen sellaisen laajennetun version julkaisemisen, joka ei ole luottamuksellinen, väitetään olevan ristiriidassa kyseisen asetuksen kanssa.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003 L 1, s. 1)
   
      (2)  EY:n perustamissopimuksen 81 ja 82 artiklan mukaisten komission menettelyjen kulusta 7.4.2004 annettu komission asetus (EY) N:o 773/2004 (EUVL L 123, 2. 18).
   
      (3)  Komission tiedonanto sakoista vapauttamisesta ja sakkojen lieventämisestä kartelleja koskevissa asioissa (EYVL 2002 C 45, s. 3) ja komission tiedonanto sakoista vapauttamisesta ja sakkojen lieventämisestä kartelleja koskevissa asioissa (EUVL 2006 C 298, s. 17).
   
      (4)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).